ai4bharat/Pralekha huggingface dataset:
எரிசக்தி அமைச்சகம்
தில்லி மின் விநியோக நிலவரம்
2021 அக்டோபர் 14 அன்று தில்லியின் அதிகபட்ச மின் தேவை 4,160 மெகா வாட்  மற்றும் 101.9 மில்லியன் யூனிட்  ஆகும்.
தில்லி மின் விநியோக நிறுவனங்களிடமிருந்து பெற்ற தகவல்படி தேவையான மின்சாரம் விநியோகம் செய்யப்படுவதால் அந்த நிறுவனங்களுக்கு மின் பற்றாக் குறை எதுவும் இல்லை.
தேசிய அனல் மின் நிறுவனம்  மற்றும் தாமோதர் பள்ளத்தாக்கு கார்ப்பரேஷன்  ஆகிய மின் உற்பத்தி நிலையங்கள் தில்லி மின் விநியோக நிறுவனங்களுக்கு வழங்கிய மின்சாரத்தின் அளவு  கீழ் கண்ட இணைப்பில் கொடுக்கப்பட்டுள்ளது.
https://pib.gov.in/PressReleseDetail.aspx?PRID=1764219
சிறப்பு சேவைகள் மற்றும் கட்டுரைகள்
பிரதமரின் விரைவு சக்தி தேசியப் பெருந்திட்டம் குறித்து தென்மண்டலங்களுக்கான பயிலரங்கு கொச்சியில் 2023, மார்ச் 10-11-ல் நடைபெற உள்ளது
பிரதமரின் விரைவு சக்தி தேசியப் பெருந்திட்டம் குறித்து தென்மண்டலங்களுக்கான பயிலரங்கை தொழில் மேம்பாடு மற்றும் உள்நாட்டு வர்த்தகத் துறையும் தொழில், வர்த்தக அமைச்சகமும் கொச்சியில் 2023, மார்ச் 10-11-ல் நடத்த ஏற்பாடு செய்துள்ளன. இந்த 2 நாள் பயிலரங்கில் பல்வேறு மத்திய அமைச்சகங்கள் மற்றும் துறைகளின் மூத்த அதிகாரிகள் பங்கேற்பார்கள். கேரளா, கர்நாடகா, ஆந்திரப்பிரதேசம், தெலங்கானா, தமிழ்நாடு, அந்தமான் நிக்கோபார் தீவுகள், புதுச்சேரி, லட்சத்தீவு, தாத்ரா நாகர்ஹவேலி, டாமன், டையூ ஆகிய அரசுகளின் பிரதிநிதிகளும் இதில் பங்கேற்பார்கள்.
பயிலரங்கின் முதல் நாள் அன்று பிரதமரின் விரைவு சக்தியின் நடைமுறையில் ஒட்டுமொத்தமான அணுகுமுறை, மாநிலங்கள் மற்றும் யூனியன் பிரதேசங்களில் சிறந்த நடைமுறைகள் பற்றிய விளக்கம் ஆகியவையும், அடிப்படைக்கட்டமைப்பு மற்றும் சமூக திட்டமிடல் குறித்த விவாதங்களும் இடம் பெறும்.
பயிலரங்கின் 2-ம் நாளில் தேசிய சரக்குப் போக்குவரத்து கொள்கை, விரிவான சரக்குப் போக்குவரத்து செயல்திட்டம் ஆகியவற்றின் சிறப்பு அம்சங்கள் குறித்து அறிக்கைகள் தாக்கல் செய்யப்படும். மாநில சரக்குப் போக்குவரத்து கொள்கைகள் உருவாக்கம், அமலாக்கம், கண்காணிப்பு குறித்த விவாதங்களும் நடைபெறும். மேலும் துறைமுக போக்குவரத்துத் தொடர்பு மற்றும் கடலோரத் திட்டங்கள் குறித்து ஆய்வு செய்ய கொச்சித் துறைமுக பயணமும் 2-ம் நாள் நிகழ்வில் இடம் பெறும்.
----
AP/SMB/KPG
(Visitor Counter : 110
பிரதமர் அலுவலகம்
மகாத்மா காந்தியின் பிறந்தநாளையொட்டி அவருக்குப் பிரதமர் மரியாதை செலுத்தினார்
தேசப்பிதா மகாத்மா காந்தியின் பிறந்தநாளையொட்டி ராஜ்காட்டில் உள்ள அவரது நினைவிடத்தில் பிரதமர் திரு. நரேந்திர மோடி மரியாதை செலுத்தினார்.
சமூக ஊடக எக்ஸ் தளத்தில் தமது புகைப்படத்தைப் பின்வரும் தலைப்புடன் அவர் வெளியிட்டார்:
"முன்னதாக இன்று காலை ராஜ்காட்டில் உள்ள காந்தி நினைவிடத்தில் அஞ்சலி செலுத்தினேன்."
சுரங்கங்கள் அமைச்சகம்
புவியியல், சுரங்கம் மற்றும் தாது வளங்கள் துறையில் ஒத்துழைப்புக்கு இந்தியா-ஜிம்பாப்வே இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
புவியியல், சுரங்கம் மற்றும் தாது வளங்கள் துறையில் ஒத்துழைப்புக்கு இந்தியா-ஜிம்பாப்வே இடையேயான புரிந்துணர்வு ஒப்பந்தத்திற்குப் பிரதமர் திரு. நரேந்திர மோடி தலைமையிலான அமைச்சரவை ஒப்புதல் வழங்கியுள்ளது. இந்தப் புரிந்துணர்வு ஒப்பந்தம் ஜிம்பாப்வேயின் ஹராரேயில் நவம்பர் 3, 2018 அன்று கையெழுத்தானது.
முக்கிய அம்சங்கள்
வளங்கள், சட்டங்கள், கொள்கை பற்றிய தகவல் பரிமாற்றம், மேம்பாட்டு உத்திகள் குறித்த கருத்துக்களைடப் பரிமாறிக்கொள்ள கருத்தரங்குகள் நடத்துதல், இருநாடுகளுக்கும் இடையே தொழில்நுட்பப் பரிமாற்றங்களை ஊக்கப்படுத்துதல், சுரங்கங்கள் துறையில் முதலீட்டுக்காக மதிப்புக்கூட்டுதல் மற்றும் வாய்ப்புகளை மேம்படுத்துதல் ஆகியவை இந்தப் புரிந்துணர்வு ஒப்பந்தத்தின் நோக்கங்களாகும். இந்த அம்சங்கள் ஆவணப்படுத்துதல், பரவலாக்குதல் போன்ற செயல்பாடுகளை மேற்கொள்ளவும் புதிய கண்டுபிடிப்புக்கான நோக்கத்தை நிறைவேற்றவும் பயன்படும்.
பயன்கள்
அடையாளம் காணப்பட்ட துறைகளில் ஒத்துழைப்பதற்கு இந்தியா-ஜிம்பாப்வே இடையே நிறுவன அமைப்பு முறையை உருவாக்க இந்தப் புரிந்துணர்வு ஒப்பந்தம் வழிவகுக்கும்.
பெண்கள் மற்றும் குழந்தை நலன் அமைச்சகம்
அங்கன்வாடி சேவைகளுக்கான நிர்வாகத் தகவல் அமைப்பு இணையதளம், பயிற்சித் திட்டத்தை மத்திய மகளிர் ,குழந்தைகள் நல அமைச்சகம் தொடங்கியது
மகளிர் மற்றும் குழந்தைகள் மேம்பாட்டு அமைச்சக செயலர் திரு. ராகேஷ் ஶ்ரீவஸ்தவா, புதுதில்லியில் இன்று அங்கன்வாடி சேவைகள் பயிற்சித் திட்டத்துக்கான நிர்வாகத் தகவல் அமைப்பு இணையதளத்தை தொடங்கி வைத்தார். தேசியத் தகவல் மையத்தின் உதவியுடன் , மகளிர் மற்றும் குழந்தைகள் மேம்பாட்டுத்துறை அமைச்சகம் நிர்வாகத் தகவல் அமைப்பு இணையதளத்தை உருவாக்கி உள்ளது. அங்கன்வாடி சேவைகளுக்கு தன்னார்வத் தொண்டு நிறுவனங்கள் அளிக்கும் விண்ணப்பங்கள், மதிப்பீடுகளை ஆய்வு செய்து பயிற்சித் திட்டத்தைத் தேர்வு செய்ய இந்த இணையதளம் பயன்படும். முதல் கட்டமாக தன்னார்வ அமைப்புகள் தங்கள் மாநிலங்கள் யூனியன் பிரதேசத்துக்கான உத்தேச திட்டங்களுடன் விண்ணப்பிக்கலாம். அவற்றைப் பரிசீலித்து சம்பந்தப்பட்ட மாநிலங்களில் அந்தத் திட்டத்தை செயல்படுத்துவதற்கு தேவைப்படும் நிதி பரிந்துரைக்கப்படும். மத்திய அரசு அவற்றைத் தீவிரமாக ஆய்வு செய்து நிதியை ஒதுக்கும். பயனாளிகளுக்கு உரிய நேரத்தில் பயிற்சி பெறும் வகையில் நிதி ஒதுக்குவதை இது உறுதி செய்யும். இந்த தளத்தின் இணைய முகவரி; http://icds-trg.nic.in ஆகும்.
அங்கன்வாடி சேவைகள் பயிற்சித் திட்டம் ,மத்திய அரசின் நிதி உதவியுடன் செயல்படும் ஒருங்கிணைந்த குழந்தைகள் மேம்பாட்டு சேவைத் திட்டத்தின் கீழ் கொண்டுவரப்பட்டுள்ளது. இதன் ஒட்டுமொத்த நிர்வாகம், திட்டச் செயல்பாட்டுக் கண்காணிப்பு ஆகியவை, சம்பந்தப்பட்ட மாநில அரசுகள் மற்றும் யூனியன் பிரதேசங்களால் மேற்கொள்ளப்படுகின்றன. அங்கன்வாடிப் பணியாளர்கள், உதவியாளர்கள், மேற்பார்வையாளர்கள் ஆகியோருக்கு அங்கன்வாடி பணியாளர்கள் பயிற்சி மையங்கள், மற்றும் நடுத்தர பயிற்சி மையங்களில் அளிக்கப்படுகிறது. இந்த பயிற்சி மையங்கள் அந்தந்த மாநில அரசுகள் மற்றும் யூனியன் பிரதேசங்களினாலோ, அல்லது அவற்றின் மேற்பார்வையில் தன்னார்வ தொண்டு நிறுவனங்களாலோ நடத்தப்படுகின்றன. இந்ததிட்டத்தை செயல்படுத்துவதற்கான நிதியை மாநில அரசுகள் மற்றும் யூனியன் பிரதேச நிர்வாகங்களுக்கு மத்திய அரசு ஒதுக்குகிறது.
நிதி ஆயோக்கின் அறிவுறுத்தலின்படி, இந்தத் திட்டத்தைச் செயல்படுத்த விரும்பும் தன்னார்வத் தொண்டு நிறுவனங்கள், ஆர்வலர்கள் தங்களை ’NGO-PS’ இணையதளத்தில் பதிவு செய்து கொள்ள வேண்டும். நிறுவனங்களின் நிர்வாகிகள் மற்றும் உறுப்பினர்களின் ஆதார் எண்கள், நிரந்தரக் கணக்கு எண்கள் பரிசோதனைக்கு உட்படுத்தப்படும். பயிற்சிக்கான மத்திய, மாநில அரசுகளின் உதவிகளைப் பெறுவதற்கு அவசியமான, தனித்துவ குறியீடு உருவாக்கப்பட்டு, ஏற்றுக்கொள்ளப்பட்டால் மட்டுமே அந்த நிறுவனங்கள் பயிற்சி நடத்த தகுதி பெற முடியும்.
அங்கன்வாடி பயிற்சி மையங்கள், நடுத்தர பயிற்சி மையங்களுக்கான விரிவான விதிமுறைகளை அமைச்சகம் 2017 செப்டம்பரில் இறுதி செய்தது. பல்வேறு மாநிலங்கள் மற்றும் யூனியன் பிரதேசங்களில் பயிற்சி மையங்கள் தடையின்றி செயல்பட வசதியாக மின்னணு பயிற்சிக் கையேடும் தயாராக உள்ளது.
(Visitor Counter : 236
பிரதமர் அலுவலகம்
பிரிட்டிஷ் பிரதமருடான கூட்டு செய்தியாளர் சந்திப்பில் பிரதமர் திரு நரேந்திர மோடி ஆற்றிய உரையின் முக்கிய அம்சங்கள்
மேதகு பிரதமர் போரிஸ் ஜான்சன் அவர்களே, சிறப்புமிக்க பிரதிநிதிகளே, ஊடக நண்பர்களே வணக்கம்!
முதலில் இந்தியாவுக்கு வருகை தந்திருக்கும் பிரதமர் போரிஸ் ஜான்சன் மற்றும் அவரது குழுவினரை நான் அன்புடன் வரவேற்கிறேன்.
பிரதமர் என்ற முறையில் இது அவரது முதலாவது பயணமாக இருக்கலாம். ஆனால், இந்தியாவின் பழைய நண்பர் என்ற முறையில் அவர் இந்தியாவைப்பற்றி நன்கு அறிந்தவராவார். பல ஆண்டுகளாக, பிரதமர் ஜான்சன், இந்தியாவுக்கும், பிரிட்டனுக்கும் இடையிலான உறவுகளை வலுப்படுத்துவதில் மிக முக்கிய பங்கை ஆற்றியுள்ளார்.
விடுதலையின் அமிர்த காலத்தை நாம் கொண்டாடும் வேளையில், பிரதமர் போரிஸ் ஜான்சனின் இந்தியப் பயணம் வரலாற்று முக்கியத்துவத்தைக்கொண்டுள்ளது.
நண்பர்களே, கடந்த ஆண்டு இரு நாடுகளுக்கும் இடையே விரிவான மூலோபாய கூட்டாண்மையை நாம் ஏற்படுத்தினோம். நமது உறவுக்கு ஒரு திசையைக்காட்டும் வகையில் 2030 வழிகாட்டுதல் இலக்கை நாம் வகுத்துள்ளோம். நமது பேச்சுவார்த்தையில், வருங்காலத்துக்கான இலக்குகளையும் வகுத்துள்ளோம்.
கடந்த சில ஆண்டுகளில், ஐக்கிய அரபு அமீரகம் மற்றும் ஆஸ்திரேலியாவுடன் தடையற்ற வர்த்தக ஒப்பந்தத்தை இந்தியா ஏற்படுத்தியுள்ளது. அதேவேகம் மற்றும் அர்ப்பணிப்புடன் இங்கிலாந்துடனும் ஒப்பந்தம் மேற்கொள்ள விரும்புகிறோம்.
இந்தப் பேச்சுவார்த்தையில் நல்ல முன்னேற்றம் ஏற்பட்டுள்ளது. இதை இந்த ஆண்டு இறுதிக்குள் முடிக்க இருதரப்பும் ஒப்புக்கொண்டுள்ளது. இதைப்போல பாதுகாப்புத் துறையிலும் ஒத்துழைப்பை அதிகரிக்க ஒப்புக்கொண்டுள்ளோம். இந்தத் துறையில் உற்பத்தி, தொழில்நுட்பம், வடிவமைப்பு மற்றும் மேம்பாடு ஆகியவற்றில் தற்சார்பு இந்தியாவுக்கான திட்டத்தில் பிரிட்டனின் ஆதரவை வரவேற்கிறோம்.
பிரிட்டனில் வசிக்கும் 16 லட்சம் இந்திய வம்சாவளியினர் பொருளாதாரத்தின் ஒவ்வொரு பிரிவிலும் தங்களது ஆக்கபூர்வமான பங்களிப்பை வழங்கி வருகின்றனர். அவர்களது சாதனைகளைக் கண்டு நாம் பெருமிதம் கொள்கிறோம். நமது இணைப்பு பாலத்தை மேலும் வலுப்படுத்த நாம் விரும்புகிறோம். இதில் பிரதமர் ஜான்சன் தனிப்பட்ட முறையில் பங்களித்துள்ளார். இதற்காக அவரை நான் வாழ்த்துகிறேன்.
நண்பர்களே, கிளாஸ்கோ சிஓபி-26 உச்சிமாநாட்டில் எடுத்துக்கொள்ளப்பட்ட உறுதிமொழிகளை நிறைவேற்ற வேண்டும் என்பதில் நாம் உறுதியாக உள்ளோம். இன்று பருவநிலை மற்றும் எரிசக்தி ஒத்துழைப்பை மேலும் வலுப்படுத்த நாம் இசைந்துள்ளோம்.
உக்ரைனில் உடனடியாக போர்நிறுத்தம் செய்ய வேண்டும் என்றும், பேச்சுவார்த்தை மூலம் பிரச்சினைகளுக்கு தீர்வு காண முன்வரவேண்டும் என்றும் நாங்கள் வலியுறுத்தியுள்ளோம். ஆப்கானிஸ்தான் குறித்தும் நாம் பேச்சு நடத்தியுள்ளோம். அங்கு அமைதி, நிலைத்தன்மையை வலியுறுத்துவதுடன், மற்ற நாடுகளில் பயங்கரவாதத்தைப் பரப்ப ஆப்கானிஸ்தானை பயன்படுத்தாமல் இருக்க வேண்டும் என்றும் வலியுறுத்தியுள்ளோம்.
மீண்டும் ஒரு முறை உங்களை வரவேற்பதில் பெருமகிழ்ச்சி அடைகிறேன். மிக்க நன்றி!
----
(
மின்னணு மற்றும் தகவல் தொழில்நுட்பம்
ஸ்டார்ட்அப்களுக்கான நெகிழ்வான அணுகல் திட்டத்தின் மூலம் இந்தியாவில் செமிகண்டக்டர் ஸ்டார்ட்அப்களை ஊக்குவிக்க திட்டம்
வடிவமைப்புடன் கூடிய ஊக்குவிப்பு திட்டத்தின்  கீழ் ஆதரவை விரிவுபடுத்தவும், காந்திநகரில் இந்தியாவில் செமிகண்டக்டர் சந்தை வளர்ச்சியை மேலும் செயல்படுத்தவும் உலகின் முன்னணி செமிகண்டக்டர் ஐபி நிறுவனமான ஆர்ம் உடன் மேம்பட்ட கணினி மேம்பாட்டு மையம்  இன்று ஒரு ஒத்துழைப்பை அறிவித்தது. இந்த அறிவிப்பின் ஒரு பகுதியாக, ஸ்டார்ட்அப்களுக்கான நெகிழ்வான அணுகல் திட்டத்துக்கான தகுதிபெறும் ஸ்டார்ட்அப்களிடமிருந்து விண்ணப்பங்களை வரவேற்க அதன் தகுதி
ஸ்டார்ட்அப்களுக்கான நிரூபிக்கப்பட்ட தொழில்நுட்பத்திற்கு எளிதான அணுகல், தொழில்நுட்ப ஆதரவு, விரிவான சுற்றுச்சூழல் அமைப்பு மற்றும் ஆர்மின் பரந்த டெவலப்பர் தளம் ஆகியவற்றை இந்த ஒத்துழைப்பு வழங்குகிறது, இதனால் சிலிக்கான் ஸ்டார்ட்அப்கள் வேகமாக முன்னேறும் வகையில் நம்பிக்கையுடன் வடிவமைக்கலாம். நெகிழ்வான அணுகல் மூலம், அனைத்து சந்தைகளிலும் தயாரிப்புகளை உருவாக்கும் ஸ்டார்ட்அப்கள் ஒரு வேலை முன்மாதிரியை உருவாக்குவதற்கும், அடுத்த சுற்று நிதியைப் பெறுவதற்கும், சாத்தியமான முதலீட்டாளர்களுக்கு நம்பிக்கையை ஏற்படுத்துவதற்கும் விரைவான, குறைந்த ஆபத்துள்ள பயணத்துடன் வெற்றிக்கான சிறந்த வாய்ப்பைக் கொண்டுள்ளன.
"புதுமையான சிலிக்கான் ஸ்டார்ட்அப்கள் செமிகண்டக்டர் தொழில்துறையின் எதிர்காலத்தை இயக்கும், ஏனெனில் அவை செயற்கை நுண்ணறிவு முதல் தானியங்கி வாகனங்கள் மற்றும் ஐஓடி வரை துறைகளில் வாழ்க்கையை மாற்றும் புதிய தொழில்நுட்பங்களை உருவாக்குகின்றன" என்று ஆர்ம் இந்தியா தலைவர் குரு கணேசன் கூறினார். "ஸ்டார்ட்அப்களை ஆதரிப்பதில் நாங்கள் கடமைப்பட்டுள்ளோம், மேலும் ஆர்ம் நெகிழ்வான அணுகல் திட்டத்தின் மூலம், சோதனை, புதுமை மற்றும் வடிவமைப்புக்கான சுதந்திரத்தை நாங்கள் வழங்குகிறோம், இதனால் அவர்கள் நாளைய தொழில்நுட்ப தலைவர்களாக மாற முடியும்", என்று அவர் கூறினார்.
"இந்தியாவில் செமிகண்டக்டர் பிரிவில் ஒரு பெரிய மற்றும் வளர்ந்து வரும் வடிவமைப்பாளர்கள் உள்ளனர், மேலும் ஆர்ம் போன்ற செமிகண்டக்டர் சுற்றுச்சூழல் அமைப்பு நிறுவனங்களிடமிருந்து இதுபோன்ற சலுகைகள் மின்னணுத் துறையில் இளம் தொழில்முனைவோர் புதுமையான வடிவமைப்புகளை உருவாக்க குறைந்த செலவில், குறைந்த ஆபத்து வாய்ப்பை வழங்கும்" என்று சி.டி.ஏ.சி இயக்குநர் ஜெனரல் இ. மகேஷ் கூறினார்.
மேலும் விவரங்களுக்கு, https://www.arm.com/products/flexible-access/startup உள்ள https://chips-dli.gov.in/ மற்றும் ஆர்ம் வலைத்தளத்தைப் பார்வையிடவும் .
பிரதமர் அலுவலகம்
திரு கல்யாண் சிங்கின் மறைவு குறித்து ஊடகங்களிடம் பிரதமர் தெரிவித்த கருத்து
திரு கல்யாண் சிங்கிற்கு பிரதமர் இறுதி மரியாதை செலுத்தினார்
மக்களின் நல்வாழ்விற்காக தொடர்ந்து பணியாற்றிய தலைவரான திரு கல்யாண் சிங் அவர்கள், இந்தியா முழுவதிலும் உள்ள மக்களால் எப்போதும் நேசிக்கப்படுவார்: பிரதமர்
நம் அனைவருக்கும் இது ஒரு மிகவும் சோகமான தருணம். திரு கல்யாண் சிங் அவர்களின் பெற்றோர், அவருக்கு கல்யாண் சிங் என்று பெயர் சூட்டினார்கள். அவரது பெற்றோர் வழங்கிய பெயருக்கு ஏற்றவாறு தமது வாழ்க்கையை அவர் வாழ்ந்தார். நாட்டு மக்களின் நல்வாழ்விற்காக தமது ஒட்டுமொத்த வாழ்க்கையையும் அவர் அர்ப்பணித்ததோடு, அதனை தமது வாழ்க்கையின் தாரக மந்திரமாகக் கொண்டிருந்தார். பாரதிய ஜனதா கட்சி, பாரதிய ஜன சங் மற்றும் நாட்டின் வளமான எதிர்காலத்திற்காக தம்மை அர்ப்பணித்தார்.
திரு கல்யாண் சிங் அவர்களின் பெயர், இந்தியா முழுவதும் நம்பிக்கையின் மறு பெயராக மாறியது. முடிவுகளை எடுப்பதில் அவர் தீர்மானமாக இருந்ததுடன் தமது வாழ்க்கை முழுவதும் மக்களின் நல்வாழ்விற்காக தொடர்ந்து கடுமையாக உழைத்தார். சட்டமன்ற உறுப்பினராகவும், அரசு பொறுப்பிலும், ஆளுநராகவும் தமக்கு அளிக்கப்பட்ட பொறுப்புகளில் பிறருக்கு உந்துசக்தியாக அவர் விளங்கினார். பெருவாரியான மக்களின் நம்பிக்கை சின்னமாக அவர் மாறினார்.
பெருமதிப்பிற்குரிய ஆளுகையையும் தலைசிறந்த தலைவரையும் நாடு இழந்துள்ளது. அவரது கொள்கைகளைப் பின்பற்றி, அவர் கண்ட கனவுகளை நனவாக்கும் வகையில் அவரது இழப்பை ஈடுசெய்யும் முயற்சிகளை நாம் மேற்கொள்ள வேண்டும். அவரது ஆன்மா சாந்தி அடையவும், அவரது இழப்பை தாங்கிக் கொள்ளும் வலிமையை அவரது குடும்பத்தாருக்கு வழங்கவும் பகவான் ராமரை நான் பிரார்த்தித்துக் கொள்கிறேன். அவரது இழப்பால் துயரடைந்துள்ளவர்களுக்கும், அவரது மாண்புகள், கொள்கைகள் மற்றும் இந்தியாவின் பாரம்பரியம் மற்றும் கலாச்சாரத்தில் நம்பிக்கை கொண்டவர்களுக்கும் பகவான் ராமர் வலிமையை வழங்கட்டும்.
குறிப்பு: இது, பிரதமர் கருத்தின் தோராயமான மொழிபெயர்ப்பாகும். பிரதமர் தமது கருத்தை இந்தியில் தெரிவித்திருந்தார்.
விவசாயத்துறை அமைச்சகம்
இந்திய வேளாண் ஆராய்ச்சி கவுன்சிலின் தேசிய வேளாண் உயர் கல்வி திட்டத்தின் ‘கிரிதக்யா’ வேளாண் தொழில்நுட்ப கண்டுபிடிப்பு போட்டி
பெண்களுக்கு உதவியாக இருக்கும் உபகரணங்களுக்கு சிறப்பு முக்கியத்துவம் அளித்து, பண்ணை இயந்திரமயமாக்கலை மேம்படுத்துவதற்கு சாத்தியமான தொழில்நுட்ப தீர்வுகளை மேம்படுத்துவதற்காக, ‘‘கிரிதக்யா’’ என்ற பெயரில் வேளாண் தொழில்நுட்ப கண்டுபிடிப்பு போட்டிக்கு தேசிய வேளாண் உயர் கல்வி திட்டத்தின் கீழ் இந்திய வேளாண் ஆராய்ச்சி கவுன்சில் திட்டமிட்டுள்ளது.
நாடு முழுவதும் உள்ள பல்கலைக்கழகங்கள் / தொழில்நுட்ப கழகங்களைச் சேர்ந்த மாணவர்கள், பேராசிரியர்கள் மற்றும் கண்டுபிடிப்பளர்கள்/தொழில்முனைவோர்கள் இந்த வேளாண் தொழில்நுட்ப போட்டி நிகழ்ச்சியில் கலந்து கொள்ளலாம்.
புதிய பண்ணை இயந்திரம் கண்டுபிடிக்கும் போட்டியில் அதிகபட்சம் 4 பேர் இருக்கலாம், பேராசிரியர், கண்டுபிடிப்பாளர்/ தொழில்முனைவோர் ஒருவருக்கு மேல் இருக்க கூடாது என ஐசிஏஆர் தலைமை இயக்குனர் டாக்டர். திரிலோசன் மொகபத்ரா கூறியுள்ளார். இந்த போட்டியில் பங்கேற்கும் மாணவர்கள், உள்ளூர் தொடக்க நிறுவனங்கள், தொழில்நுட்ப கழக மாணவர்களுடன் இணைந்து செயல்படலாம். சிறந்த பண்ணை இயந்திரம் கண்டுபிடிப்புக்கு முதல் பரிசாக ரூ.5 லட்சம், 2-வது பரிசாக ரூ.3 லட்சம், 3-வது பரிசாக ரூ.1 லட்சம் வழங்கப்படவுள்ளது. இதற்கான பதிவு கடந்த 15ம் தேதியே தொடங்கிவிட்டது.
ஐசிஏஆர் துணை தலைமை இயக்குனர் டாக்டர் ஆர்.சி.அக்ராவல் கூறுகையில், ‘‘மாணவர்கள், பேராசிரியர்கள், கண்டுபிடிப்பாளர்கள், தொழில் முனைவோர்கள் தங்களின் கண்டுபிடிப்பு அணுகுமுறையையும், நாட்டின் பண்ணை இயந்திரங்களை மேம்படுத்துவதற்கான தொழில்நுட்ப தீர்வுகளையும் வெளிக்காட்ட இந்த போட்டி ஒரு வாய்ப்பாக இருக்கும் என கூறினார்.
இந்த போட்டியில் பங்கேற்க பதிவு செய்வதற்கும், இதர விவரங்களை அறிவதற்கும் கீழ்கண்ட இணையதள முகவரியை கிளிக் செய்யவும்: https://nahep.icar.gov.in/Kritagya.aspx
பிரதமரின் தொலைநோக்கை முன்னெடுத்து செல்லும் வகையில், பண்ணை இயந்திரமயமாக்கலில் புதியதை கண்டுபிடிப்பதற்காக, இந்திய வோளாண் ஆராய்ச்சிகவுன்சில், ‘கிரிதக்யா- வேளாண்-தொழில்நுட்ப ஹேக்கத்தான் நிகழ்ச்சியை நடத்துகிறது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும் : https://pib.gov.in/PressReleasePage.aspx?PRID=1658055
------
(Visitor Counter : 169
மத்திய அமைச்சரவை
அறிவியல் தொழில்நுட்ப ஒத்துழைப்பு குறித்த இந்தியா- இந்தோனேசியா இடையிலான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையிலான மத்திய அமைச்சரவை, இந்தியா - இந்தோனேசியா இடையிலான அறிவியல் தொழில்நுட்ப புரிந்துணர்வு ஒப்பந்தத்திற்கு ஒப்புதல் அளித்துள்ளது.
2018-ஆம் ஆண்டு மே மாதம் புதுதில்லியில், மத்திய அறிவியல் தொழில்நுட்பம் மற்றும் புவி அறிவியல் துறை அமைச்சர் டாக்டர். ஹர்ஷ்வர்தனும், இந்தோனேசியா தரப்பில், ஜகார்த்தாவில் அந்நாட்டின் ஆராய்ச்சி, தொழில்நுட்பம் மற்றும் உயர்கல்வித்துறை அமைச்சர் திரு. முகமது நசீரும் புரிந்துணர்வு ஒப்பந்தத்தில் கையெழுத்திட்டனர். இந்த ஒப்பந்தம் கையெழுத்திடப்பட்டதால், இருதரப்பு உறவுகளில் புதிய அத்தியாயம் தொடங்க வாய்ப்பு ஏற்பட்டுள்ளது. இரு நாடுகளும் அறிவியல் தொழில்நுட்பத் துறையில் பரஸ்பர ஒத்துழைப்பின் மூலம் பெறும் நன்மைகளைப் பரிமாறிக் கொள்ளவும் வழி ஏற்படும்.
இந்தியா – இந்தோனேசியா இடையே அறிவியல் தொழில்நுட்பத் துறைகளில் சமத்துவமான பரஸ்பர நலன்பயக்கும் விதத்தில் ஒத்துழைப்பை மேம்படுத்துவதே இந்த புரிந்துணர்வு ஒப்பந்தத்தின் நோக்கமாகும். இந்தியா மற்றும் இந்தோனேசியாவைச் சேர்ந்த அறிவியல் அமைப்புகள், கல்வி நிறுவனங்கள், ஆராய்ச்சி மற்றும் மேம்பாட்டு ஆய்வகங்கள், நிறுவனங்களில் இருந்து சம்பந்தப்பட்டவர்கள் ஆராய்ச்சியாளர்களைச் சேர்த்துக் கொள்ள வழியேற்பட்டுள்ளது. தகவல் மற்றும் தொடர்பு தொழில்நுட்பம், கடல்சார் அறிவியல் மற்றும் தொழில்நுட்பம், உயிர் அறிவியல்கள் , எரிசக்தி ஆராய்ச்சி, நீர் தொழில்நுட்பங்கள், பேரிடர் மேலாண்மை, விண்வெளி அறிவியல், தொழில்நுட்பம் மற்றும் பயன்பாடுகள், புவிவெளி தகவல், பயன்முறை வேதியல் ஆகியவற்றில் உடனடி கூட்டு முயற்சிக்கு ஏதுவான துறைகள் என கண்டறியப்பட்டுள்ளது.
ரசாயனம் மற்றும் உரங்கள் அமைச்சகம்
நானோ யூரியா உற்பத்தியை அதிரிக்க அரசு முயற்சி: மக்களவையில் மத்திய அமைச்சர் தகவல்
நாட்டில் நானோ உரங்களின் உற்பத்தியை, மத்திய அரசு ஊக்குவிப்பதாக மக்களவையில் தெரிவிக்கப்பட்டது.
மக்களவையில் மத்திய ரசாயண மற்றும் உரத்துறை அமைச்சர் திரு.மன்சுக் மாண்டவியா எழுத்து பூர்வமாக அளித்த பதிலில் கூறியதாவது:
நாட்டில் நானோ உரங்களின் உற்பத்தியை அரசு ஊக்குவித்து வருகிறது. உரக் கட்டுப்பாட்டு ஒழுங்கு முறையில், ஏதாவது நானோ உரங்களைச் சேர்க்க வேண்டும் என்றால், அறிவிப்பில் குறிப்பிடப்பட்ட வழிகாட்டுதல்களைப் பின்பற்ற வேண்டும் என வேளாண்துறை கடந்த பிப்ரவரி 24-ஆம் தேதி வெளியிட்ட அறிவிப்பில் தெரிவித்துள்ளது. நானோ யூரியா என்ற திரவ உரத்தை, இந்திய விவசாயிகள் உரங்கள் கூட்டுறவு நிறுவனம் இந்தியாவில் 3 ஆண்டு காலத்துக்கு தயாரிக்கவுள்ளது.
யூரியா அதிகம் பயன்படுத்தும் பிரச்னையைத் தீர்க்க நானோ யூரியா அடிப்படையிலான நானோ தொழில்நுட்பத்தை ஐஎப்எப்சிஓ உருவாக்கியுள்ளது. இது பயிர் உற்பத்தியையும், மண்வளத்தையும், சத்துக்களின் தரத்தையும் மேம்படுத்தும்.
கொவிட்-19 தடுப்பூசி உற்பத்தியை அதிகரிக்க நடவடிக்கை:
அவசர காலத்துக்கு கட்டுப்பாடுகளுடன், கொவிட்-19 தடுப்பூசிகளை உற்பத்தி் செய்ய தனியார் நிறுவனங்களுக்கு மத்திய மருந்துகள் தரக் கட்டுப்பாட்டு அமைப்பு  அனுமதி வழங்கியுள்ளது.
புனேவில் உள்ள சீரம் இந்தியா நிறுவனமும், ஐதராபாத்தில் உள்ள பாரத் பயோடெக் நிறுவனமும் கொரோனா தடுப்பூசிகளைக் கடந்த 3.1.2021-ம் தேதி உற்பத்தி செய்தன.
ஸ்புட்னிக்-வி தடுப்பூசியை புதுதில்லியில் உள்ள ஆர்ஏ  பனாசியா பயோடெக் நிறுவனம் கடந்த 2-ஆம் தேதி உற்பத்தி செய்தது.
இந்தியாவில் தடுப்பூசி உற்பத்திக்கு உதவ, மத்திய அரசு கொவிட் சுரக்ஷா திட்டத்தை தொடங்கியது. இதை உயிரி தொழில்நுட்பத் துறையின், உயிரி தொழில்நுட்பத் தொழில் ஆராய்ச்சி உதவிக் கவுன்சில்  அமல்படுத்துகிறது.
இத்திட்டத்தின் கீழ் ஜைடஸ்கேடிலா நிறுவனத்தின் டிஎன்ஏ தடுப்பூசி, ஜெனோவா பயோபார்மாடிக்கல்ஸ் நிறுவனத்தின் எம்ஆர்என்ஏ தடுப்பூசி, பாரத் பயோடெக் நிறுவனத்தின் மூக்கில் செலுத்தப்படும் தடுப்பு மருந்து ஆகியவை குறித்து மருத்தவ பரிசோதனைகள் நடந்து வருகின்றன. இதற்கு அரசு உதவி வருகிறது.
மேலும் கோவாக்சின் உற்பத்தியை அதிகரிக்க, கோவிட் சுரக்ஷா திட்டத்தின் கீழ் உதவி அளிக்கப்பட்டு வருகிறது.
கோவாக்சின் உற்பத்திக்கான தொழில்நுட்பம், பாரத் பயோக் டெக் நிறுவனத்திடம் இருந்து, குஜராத் கொவிட் தடுப்பூசி கூட்டமைப்புக்கு மாற்றம் செய்யப்பட்டுள்ளது. இதில் உள்ள ஜெஸ்தர் உயிரிஅறிவியல், மற்றும் ஆம்னி பிஆர்எக்ஸ் உயிரி தொழில்நுட்ப நிறுவனத்துக்கு தேவையான உதவிகளை உயிரிதொழில்நுட்பத்துறை செய்து வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1737239
https://pib.gov.in/PressReleasePage.aspx?PRID=1737241
----
(Visitor Counter : 287
PIB Headquarters
சென்னை விமான நிலையத்தில் ரூ.43.7 லட்சம் மதிப்பிலான தங்கக்கட்டிகள் மற்றும் ரூ.45.4 லட்சம் மதிப்பிலான வெளிநாட்டு கரண்சி நோட்டுகள் பறிமுதல், சுங்கத்துறை அதிகாரிகள் அதிரடி சோதனை, 3 பேர் கைது
சென்னை அண்ணா சர்வதேச விமான நிலையத்தில் சுங்கத்துறை அதிகாரிகளின் தொடர் கண்காணிப்பின் விளைவாக தங்கக்கட்டிகள் கடத்தப்பட்டது கண்டுபிடிக்கப்பட்டது.
இதுகுறித்து புதன்கிழமையன்று கிடைத்த உறுதியான தகவலைத்தொடர்ந்து மும்பையிலிருந்து ஏர் இந்தியா விமானத்தில் சென்னை விமான நிலைய உள்நாட்டு முனையத்தில் வந்திறங்கிய பண்டி அசோக் ராம்நானி என்கிற தீபன் அசோக் சுதார்  என்பவரை சுங்கத்துறை அதிகாரிகள் தடுத்து நிறுத்தி சோதனை நடத்தினர். அப்போது, அவர் தனது பேண்ட் பாக்கெட்டில் மறைத்து வைத்திருந்த 11.90 கிலோ எடையுள்ள ரூ.43.7 லட்சம் மதிப்பிலான தங்கக்கட்டிகள் பறிமுதல் செய்யப்பட்டன. இந்த தங்கக்கட்டிகளை முறையாக வாங்கியது பற்றியோ அல்லது இறக்குமதி செய்ததற்கான ஆவணமோ அவரிடம் இல்லை. இதையடுத்து, அவர் கைது செய்யப்பட்டார்.
மற்றொரு சம்பவத்தில் கோலாலம்பூரிலிருந்து ஏர் ஏசியா விமானத்தில் சென்னை வந்திறங்கிய திருவாரூரைச் சேர்ந்த சையத் இப்ராஹிம்  மற்றும் விருதுநகரைச் சேர்ந்த அப்துல் அசீஸ்  ஆகியோரை விமான நிலையத்தின் வெளியேறும் பகுதியில் சுங்கத்துறை அதிகாரிகள் தடுத்து நிறுத்தி சோதனை நடத்தினர். அவர்கள் வைத்திருந்த கைப்பைகளின் அடிப்பகுதியில் மறைத்து வைக்கப்பட்டிருந்த யூரோ, பவுண்ட் ஸ்டர்லிங் மற்றும் ஆஸ்திரேலிய டாலர்கள் உள்ளிட்ட ரூ.45.4 லட்சம் மதிப்பிலான வெளிநாட்டு கரண்சி நோட்டுகள் கண்டுபிடிக்கப்பட்டன. அவற்றை சுங்கத்துறை அதிகாரிகள் பறிமுதல் செய்து, இருவரையும் கைது செய்தனர்.
இதுகுறித்து, மேலும் விசாரணை தொடர்ந்து நடைபெற்று வருவதாக சென்னை சர்வதேச விமானநிலைய சுங்கத்துறை ஆணையரின் செய்திக்குறிப்பில் தெரிவிக்கப்பட்டுள்ளது.
புவி அறிவியல் அமைச்சகம்
இமயமலை பனிப்பாறைகள் உருகுதல் குறித்து அமைச்சர் டாக்டர் ஜிதேந்திர சிங் விளக்கம்
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய புவி அறிவியல் இணை அமைச்சர்  மற்றும் அறிவியல் & தொழில்நுட்பம் இணை அமைச்சர் டாக்டர் ஜிதேந்திர சிங் கீழ்காணும் தகவல்களை வழங்கினார்.
இந்திய இமயமலைப் பகுதியில் உள்ள பனிப்பாறைகள் உருகுவது தொடர்பான ஆய்வுகளை மேற்கொண்டு வரும் அரசு அது குறித்த தரவுகளை பராமரித்து வருகிறது.
இந்திய புவிவியல் ஆய்வு நிறுவனம், வாடியா இமயமலை புவியியல் நிறுவனம் தேசிய துருவ மற்றும் பெருங்கடல் ஆராய்ச்சி மையம், தேசிய ஹைட்ராலஜி நிறுவனம், விண்வெளி பயன்பாட்டு மையம், இந்திய அறிவியல் கழகம் போன்ற பல இந்திய அமைப்புகள் பனிப்பாறை உருகுதல் உள்ளிட்ட பல்வேறு அறிவியல் ஆய்வுகளுக்காக இமயமலை பனிப்பாறைகளைக் கண்காணித்து, இமயமலை பனிப்பாறைகளில் ஏற்பட்டுள்ள பன்முக இழப்பு குறித்து தகவலளித்துள்ளன.
மேற்கு இமயமலையில் உள்ள சந்திரா படுகையில்  ஆறு பனிப்பாறைகளை துருவ மற்றும் பெருங்கடல் ஆராய்ச்சிக்கான தேசிய மையம் மூலம் 2013 முதல் புவி அறிவியல் அமைச்சகம் கண்காணித்து வருகிறது. அதிநவீன கள ஆய்வு நிலையம் 'ஹிமான்ஷ்' சந்திரா படுகையில் நிறுவப்பட்டு, பனிப்பாறைகள் குறித்த கள ஆய்வை நடத்துவதற்காக 2016 முதல் செயல்படுகிறது.
ஒன்பது பனிப்பாறைகளில் நிறை சமநிலையை மதிப்பிடுவதன் மூலம் பனிப்பாறைகள் உருகுவது பற்றிய ஆய்வுகளை இந்திய புவிவியல் ஆய்வு நிறுவனம் நடத்தியதோடு, இமயமலைப் பகுதியில் உள்ள 76 பனிப்பாறைகளின் மந்தநிலை/ முன்னேற்றத்தையும் கண்காணித்துள்ளது. இமயமலை பனிப்பாறைகளில் பெரும்பாலானவை வெவ்வேறு பகுதிகளில் வெவ்வேறு விகிதங்களில் உருகுவது/ பின்வாங்குவது கவனிக்கப்படுகிறது.
இமயமலை பனிப்பாறைகள் பற்றிய ஆய்வுக்கான பல்வேறு ஆராய்ச்சி மற்றும் மேம்பாட்டு திட்டங்களை அறிவியல் மற்றும் தொழில்நுட்பத் துறை ஆதரித்துள்ளது. உருகும் பனிப்பாறைகள் இமயமலை நதிகளின் நீர் ஆதாரங்களில் குறிப்பிடத்தக்க தாக்கத்தை ஏற்படுத்துகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813988
பிரதமர் அலுவலகம்
தேசிய பஞ்சாயத்து ராஜ் தினத்தை முன்னிட்டு பிரதமர் வெளியிட்ட உரை
தேசிய பஞ்சாயத்து ராஜ் தினத்தன்று, பஞ்சாயத்து ராஜ் நிறுவனம் மூலம் மக்களுக்குப் பணிபுரியும் அனைத்து தனிநபருக்கும் பிரதமர் திரு. நரேந்திர மோடி மரியாதை செலுத்தினார்.
பிரதமர் தனது செய்தியில் கூறியதாவது:
“தேசிய பஞ்சாயத்து ராஜ் தினத்தன்று, பஞ்சாயத்து ராஜ் நிறுவனம் மூலம் மக்களுக்குப் பணிபுரியும் அனைத்து தனிநபருக்கும் நான் மரியாதை செலுத்துகிறேன்.
இந்தியாவின் ஊரகப் பகுதிகளில் உள்ள மக்களின் லட்சியங்களை நிறைவேற்ற பஞ்சாயத்து நிறுவனங்கள் பயனுள்ள வழிமுறையாகும். இந்தியாவின் மாற்றத்திற்கு அவை முக்கிய பங்கு வகிக்கின்றன.
அனைத்திலும் வளர்ச்சி மற்றும் அடித்தள மக்களின் பங்கு ஆகியவற்றை இணைத்து “கிராமப்புற எழுச்சியில் இருந்து இந்தியாவின் எழுச்சி” என்பதை நனவாக்க எங்களின் அரசு பணிபுரிந்து வருகிறது.”
(Visitor Counter : 9